 Hooyo Sahra Cabdi Cali Yuusuf oo shalay warbaahita kula hadashay magaalada Hargeysa ayaa hadalkeeda ku bilowday sidan, Waxaan ahey muwaadinad reer Somaliland ah, waxaan deganahay magaalada Hargeysa, waxaa igu dhacday dhibaato naf iyo maalba leh, gabadh yar oo 14 sanno jira ayaa iga tahriibtay, waxaanan la ahay muddo toban sanno ah meel ay jaan iyo cidhib dhigtay, haddana waxaa iga tahriibay wiil yar oo 16 sanno jira, waxaa uu ku jiraa gacanta Magafa, waxaanu u heystaa lacag dhulka toosi ah, oo aanan anigu heysan ,wax Allaale iyo wax hanti ah oo aan maanta wiilkaygaasi aan ku furdaamiyo ma hayo, waxaan ku jiraa sandaqad yar oo kiro ah, waxaa aan umadda Islaamka ah ka codsanayaa gudo iyo dibadba in arrintaa la iga caawiyo, oo shirkadaha wadanka jooga dhibaatada i heysata iga gargaaraan, sida Telesom, Somtel, Dahshiil, iyo waliba labada aqal ee baarlamaanka, ganacsatadda iyo wixii ay naxariisi ku jirto oo dhan, waxaan ka codsanaya in leyga taageero dhibaatadda i heysata oo wax aan u hayaa aanay jirin 